cyanic-selkie/wikianc huggingface dataset:
Skat
Matadorer
Enhver trumf i ubrutt rekkefølge er en matador. Hvis en spiller har alle 11 trumfer er han med 11; har han ingen, er han uten 11. Antallet av matadorer ganger spillets basisverdi avgjør hvor høy meldingen er.
Maurice Greene
Idrettskarrière
Greene vant 100 meter under USAs OL-uttak i 2000, og kom også til finalen på 200 meter, men skadet seg og fullførte ikke finalen. Han ble dermed tatt ut til sommer-OL 2000, der han løp 100 meter på 9,87, og fikk også gull på 4 x 100 meter stafett. Han vant fem av de syv løpene i Golden League 2000, og vant 100 meter sammenlagt.
Han vant 60 meter i USA-mesterskapet innendørs i 2001 og tangerte sin egen verdensrekord på 6,39 i semifinalen. Han vant også 100 meter i USA-mesterskapet utendørs. Han vant VM-gull på 100 meter for tredje gang på rad i VM i friidrett 2001, med tiden 9,82, til tross for at han skadet lårmuskelen noen meter før mål. Dette løpet var tidenes tredje raskeste. Skaden avsluttet 2001-sesongen for Greenes del, og han hadde også slitt med en kneskade denne sesongen. I Golden League 2001 vant han 100 meter i to av stevnene; Golden Gala og Meeting Gaz de France.
Han deltok ikke i USA-mesterskapet innendørs 2002, men vant 100 meter i USA-mesterskapet utendørs dette året. I 2002 mistet Greene verdensrekorden på 100 meter til landsmannen Tim Montgomery, som løp ett hundredels sekund fortere; 9,78 sekunder. Montgomery innrømmet senere dopingmisbruk slik at tiden og rekorden hans senere ble annulert. Greene vant to av stevnene i Golden League 2002.
Han deltok heller ikke i USA-mesterskapet innendørs 2003, og i USA-mesterskapet utendørs kvalifiserte han seg til finalen på 200 meter, men stilte ikke til start i finalen på grunn av et vondt kne. Han deltok på 100 meter i VM i friidrett 2003, men ble slått ut i semifinalen der han løp på 10,37.
Han deltok i USA-mesterskapet i friidrett utendørs 2005, og var nest raskest i både innledningsrunden (10,12) og semifinalen (10,01), men fullførte ikke i finalen fordi han skadet lårmuskelen igjen. Han vant Reebok Grand Prix dette året. I VM i friidrett 2005 deltok Greene på 4 x 100 meter, men USA brøt på grunn av feil i den første vekslingen.
I 2006 kom han på 3.-plass på 100 meter på stevnet Baie Mahault. Han fikk en liten fraktur i foten i Kansas Relays, og måtte avslutte sesongen på grunn av dette. I februar 2008 kunngjorde han på en pressekonferanse i at han avsluttet sin idrettskarriere på grunn av de skadene han hadde slitt med. Han var da 33 år gammel, og varslet at han ønsket å fortsette på trenersiden innen friidrett.
Etter idrettskarrieren
Han deltok i NBCs serie Identity i 2006, som en av de "ukjente".
Høsten 2008 deltok Greene i 7. sesong av Dancing with the Stars i USA, sammen med Cheryl Burke. Han var den niende av deltakerne som gikk ut av konkurransen, og endte på 5.-plass. Han har også deltatt i TV-serien Blind Date.
Greene har et månedlig program på Eurosport som heter Greene Light, der han møter ulike friidrettsstjerner.
Troldhaugtunnelen
Troldhaugtunnelen er en veitunnel på europavei 39 ved Hop i Bergen. Tunnelen har navn etter Edvard Griegs hjem Troldhaugen som ligger nær tunnelstrekningen, og består av to løp med to kjørefelt i hvert av dem.
Troldhaugtunnelen ble opprinnelig åpnet 21. juli 1983 som en ettløpstunnel med ett kjørefelt i hver retning. I 2006 sto et nytt tunnelløp for nordgående trafikk ferdig på østsiden av det gamle løpet, og sistnevnte kunne ta over for sørgående trafikk.
Trafikkutvikling
Årsdøgntrafikken i tunnelen siden 2010.
Glasskutling
Glasskutling (Aphia minuta) er en fiskeart i gruppen kutlinger. Den blir opptil 8 cm lang og lever fra overflaten og ned til 80 meters dybde. Glasskutlingen er nesten gjennomsiktig og ligner på krystallkutling.
Anders Zorn
Anders Zorn (født 18. februar 1860 i Mora, død 22. august 1920) var en svensk maler og grafiker. Han er særlig kjent for malerier og raderinger av kvinneakter i natur, portretter og motiver fra Dalarna.
Familiebakgrunn
Moren Grudd Anna Andersdottier (1838–1920) var fra Yvraden, en bygd i Mora sogn. Faren, Johann Leonhard Zorn (1831–1872) var tysk bryggermester, født i byen Reichenberg i nærheten af Würzburg. Johann Leonhard Zorns far Johann Philipp (1808–1849) var bl.a. bryggermester i Würzburg og stammet fra en landbruksfamilie, som siden 1600-tallet hadde vært bosatt i den bayerske by Uettingen. Johann Leonhard Zorn døde 26. desember 1872 i Helsingfors.
Utdannelse
Fra farens dødsbo fikk Anders Zorn 3000 kroner, som var oppbrukt etter tre års studier ved Kunstakademiet i Stockholm. Med sitt store talent kunne han imidlertid raskt underholde seg selv og familien, og flyttet inn i eget atelier i Stockholm som 20-åring. Her malte og tegnet han portretter og illustrasjoner. Hans kunstneriske gjennombrudd kom våren 1880, da han deltok i Kunstakademiets elevutstilling med akvarellen «I Sorg».
Reiser
I januar 1881 møtte han Emma Lamm (1860–1942), som kom fra en ansett familie fra Dalarö i nærheten av Stockholm, og inngikk en hemmelig forlovelse samme år. Frem til 1889, da Zorngården i Mora ved sjøen Siljan i Dalarna stod ferdig, foretok han flere reiser rundt i Europa, hvor han levde av å male portretter. I 1889 giftet han seg så med Emma Lamm.
Renomme
Anders Zorn, hans nære venn Bruno Liljefors og Carl Larsson anses for noen av Sveriges største kunstnere. Zorn mestret oljemaling, akvareller, etsninger, tegninger og skulpturer, og var ut over portretter kjent for sine nakenstudier av kvinner ved Dalarö og sjøen Siljan. Zorn og Rembrandt regnes som verdens to fremste etsere.
Samlinger
Zorn er representert på blant annet følgende samlinger; Nationalmuseum i Stockholm, Musée d'Orsay, Paris, Metropolitan Museum of Art, New York, Musée des beaux-arts de Boston og Zornsamlingene i Mora.
Eiendom (anarkisme)
Anarkistene forkaster ikke eiendom, men de har et helt annet syn på den enn det som er vanlig i dag. På en måte er eiendom tyveri – når noen helt tilegner seg noe, så blir andre frastjålet dette. Anarkistenes syn er at en persons rett til goder ikke bygger på om han har produsert dem, funnet dem, kjøpt dem, bruker dem eller etter loven har rett til dem, men om han behøver dem – behøver dem mer enn noen annen. Dette er ikke snakk om rettferdighet eller naturrett, men menneskelig solidaritet og vanlig sunn fornuft. Dersom jeg har brød og du er sulten, så er brødet ditt. Dersom jeg har et hus og du mangler, så har du rett til å bruke et av mine rom.
I det praktiske liv i dagens samfunn er det kampen mellom de som produserer og de som eier produksjonsmidlene som er viktig, og her er anarkistene klare: ''Landet hører til de som dyrker det med sine egne hender; til jordbruks kommunene. Kapitalen og produksjonsredskapene tilhører arbeiderne; til arbeidernes organisasjoner.
Siden det i dag er noens enorme eiendom som fører til andres fattigdom, så er det lett å ønske å fjerne all eiendom. Men eiendom er samtidig frihet – å ha en tilstrekkelig mengde goder er en forutsetning for å kunne leve et godt liv. Anarkister er derfor for den private eiendom som ikke kan brukes til å utnytte andre – personlige eiendeler som vi samler fra vi er barn og blir en del av våre liv. Vi er imot den eiendommen som ikke er til nytte for eieren og som kan brukes til å utbytte andre mennesker, slik som jord og bygninger, produksjons- og distribusjonsmidler, råvarer, fabrikkvarer, og kapital. Prinsippet er at et menneske har rett til det hun produserer igjennom sitt arbeide, men ikke til det hun får fra andres arbeide. Hun har rett til det hun behøver og bruker, men ikke til det hun ikke behøver og ikke kan bruke. Så snart et menneske har mer enn hun trenger, så går enten noe til spille eller så hindrer det en annen i å få det en trenger.
Dette innebærer at rike folk ikke har rett til sin eiendom, for de er ikke rike fordi de har arbeidet mye, men fordi de har mange folk til å arbeide for seg. Og fattige mennesker har rett til rike folks eiendom, for de er ikke fattige fordi de arbeider for lite, men fordi de arbeider for andre. Faktisk har fattige mennesker nesten bestandig lengre og hardere arbeidstid og hardere jobb enn rike mennesker. Ingen har noen gang blitt rik på sitt eget arbeidet, du blir rik kun ved å utnytte andres arbeid.
Selv om det kan se sånn ut, så er ikke dette et økonomisk eller juridisk problem. Det som er viktig er ikke skattesystemet eller arvelover, men det grunnleggende faktum at noen mennesker arbeider for andre mennesker – akkurat slik som noen adlyder andre. Dersom vi nekter å arbeide for andre vil eiendommen forsvinne, akkurat som myndighetene vil forsvinne dersom vi nekter å adlyde.
Fylkesvei 1790
Fylkesvei 1790 går mellom Kråkerud og Kvarbergvika i Ringsaker kommune.
Før 1. januar 2010 da regionsreformen trådte i kraft hadde den betegnelsen fylkesvei 30 (Hedmark). Frem til 2019 hadde veien betegnelsen fylkesvei 97 (Hedmark).
Trygve Lies plass (Oslo)
Trygve Lies plass (1-3, 4) er en plass ved Furuset senter på Furuset i Oslo, i 1984 oppkalt etter Trygve Lie, som var FNs første generalsekretær. Ved plassen ligger bydelsadministrasjonen for Bydel Alna og det lokale kjøpesenteret Furuset senter.
På plassen står Nico Widerbergs statue i bronse av Trygve Lie, oppsatt i 1994.
Nazyvajevsk
Nazyvajevsk (russisk: Называ́евск) er en by i Omsk oblast i Russland. Den ligger 140 km nordvest for Omsk.
Demografi
Befolkningsutvikling: ! År || Folketall || Kilde
Vestre orgelfabrikk
Vestres orgel og pianofabrikk lå på Haramsøy i Haram kommune og ble etablert av Ludvig Vestre i 1888. Han hadde da allerede bygget noen få trøorgler (siden 1885). Opprinnelig bygde Vestres orgelfabrikk kun trøorgler, men utvidet senere produksjonen også med pipeorgler, samt noen få pianoer på 1940- og 50-tallet. Harmoniumproduksjonen opphørte rundt 1970. Da var det totalt produsert ca. 10 000 instrumenter. Etter dette var det kirkeorgler som ble produsert. Firmaet opphørte i 1982.
Ladoga-Karelen
Lagoga-Karelen (finsk: Laatokan Karjala, russisk: Ladozjskaja Karelija (Ладожская Карелия)) kalles det området av det tidligere Viborgs län i Finland som ble avstått til Russland i 1944 og som i dag ligger i russisk Karelia. Til Ladoga-Karelen hører også de tilgrensende områder av det tidligere Kuopio län som likeledes ble avstått til Russland i 1944. Ladoga-Karelen grenser i sør til innsjøen Ladoga. Ladoga-Karelen hadde 1939 rundt innbyggere. Største by er Sordavala.
Mike Myers
Michael John Myers (født 25. mai 1963 i Scarborough i Ontario i Canada) er en canadisk skuespiller, særlig kjent for sine Austin Powers-filmer, og at han ofte spiller flere av rollene i filmene sine.
Begge hans foreldre kommer fra Liverpool i Storbritannia og han har også britisk statsborgerskap. Han har ved flere anledninger uttalt at han ser på seg selv om britisk. Den 22. mai 1993 giftet han seg med Robin Ruzan. De søkte om skilsmisse 23. desember 2005.
TV-karrieren hans startet for fullt i 80-årene som ung skuespiller i Canada og litt senere i 1988, ble han fast ansatt i det amerikanske humorshowet Saturday Night Live hvor han var med i seks sesonger. Han har gitt liv til mange minneverdige karakterer, som «Dieter» og «Wayne Campbell». Han har fått en stjerne på Canadas Walk of Fame i Toronto.
Godzilla Against Mechagodzilla
Handling
I 1999, er det 45 år etter det opprinnelige angrepet fra Godzilla, klarer ikke løytnant Akane Yashiro å drepe et nytt medlem av Godzillas art under hans aller første kamp. Som et resultat blir Akane degradert samtidig som en gruppe forskere, inkludert Tokumitsu Yuhara, er samlet for å bygge en robot fra det opprinnelige Godzillas skjelett. Cyborg Mechagodzilla, med kallenavnet Kiryu, blir bygd ferdig og innlemmet i Japans forsvar sammen med sine menneskelige piloter, Kiryu-skvadronen, med Akane som en av pilotene.
Imidlertid henger minner om Akanes handlinger under den første kampen fremdeles igjen, og en av hennes skvadron-kamerater, løytnant Susumu Hayama, holder henne ansvarlig for brorens død. Fire år senere blir Kiryu avduket under en global presentasjon. Samtidig kommer Godzilla tilbake, og Kiryu blir lansert i kamp. Den forferdede Kiryu-skvadronen er maktesløs, før monsteret går tom for energi. Kirya blir sendt tilbake til hovedkvarteret for reparasjoner. Så Kiryu blir deaktivert og fjernstyringssystemet tatt off-line. Men Akane ønsker å bruke maskinens interne backup-cockpit, for å hindre videre ødeleggelser fra Godzilla.
Dollis Hill undergrunnsstasjon
Dollis Hill undergrunnsstasjon er en stasjon i Londons undergrunnsbane. Den ligger på Jubilee-linjen, mens tog på Metropolitan-linjen passerer stasjonen uten stopp.
Theodor Kittelsens plass (Oslo)
Theodor Kittelsens plass er en plass på Grünerløkka i Oslo, der Søndre gate og Thorvald Meyers gate møtes. Plassen ble i 1934 oppkalt etter maleren Theodor Kittelsen. Plassen er tidligere kjent som «Leker'n». I nyere tid er plassen best kjent for sin minigolf-park.
Direkte demokrati (anarkisme)
Direkte demokrati er et sentral begrep innfor anarkistisk tenkning. Når et individ blir med i en gruppe, flytter inn i et nytt nabolag eller starter å jobbe på en bedrift blir hun en del av et fellesskap. Anarkister mener at dette fellesskapet bør organiseres ved hjelp av allmøter, hvor alle kommer sammen for å løse fellesskapets problemer. Det er individene i fellesskapet problemene gjelder, og det er derfor naturlig at det også er disse som løser dem, ikke en politiker som kanskje bor et helt annet sted. I større grupperinger, slik som store fabrikker og byer, foregår allmøtene i undergrupper. Dette kan være seg nabolag i byen, og på store fabrikker er det naturlig at de som utfører like oppgaver går sammen i allmøter.
Når en person deltar på et allmøte blir hun nødt til å utøve kritisk dømmekraft og foreta valg sjøl, altså styre over seg sjøl. De politiske pliktene er ikke overlatt til en separat gruppe ovenfor fellesskapet, slik som heltids-politikere eller bedriftsledelsen, men til fellesskapet sjøl. Alle er med på å definere sine politiske plikter i avtale med de andre på møtet.
Selv om man på disse allmøtene utstetter regler som gjelder for fellesskapet, og at alle er bundet av disse reglene som individer, står man også over dem ved at disse reglene alltid kan forandres eller forkastes av fellesskapet. Kollektivt er fellesskapet en politisk autoritet overfor individet, men siden denne autoriteten er bygget på horisontale forbindelser mellom individet og resten av fellesskapet framfor vertikale mellom individet og en elite, er autoriteten ikke hierarkisk, men rasjonell og naturlig.
Dersom du tilhører mindretallet vil du fortsatt bli styrt av andre, demokratisk styring er fortsatt styring. Men direkte demokrati, slik anarkister ønsker det, er ikke et flertalls diktatur. Dersom en er uenig med flertallet i en sak har en i mange sammenhenger fortsatt mulighet til å ikke anerkjenne det som blir bestemt. Når dette er umulig, som når flertallet bestemmer å bruke en stor maskin til noe annet enn det du ønsker å bruke den til, har du muligheten til å forlate fellesskapet til fordel for et annet. Det burde være unødvendig å si at mindretallet kan argumentere for sin sak for å forsøke å overbevise flertallet om feilen de har gjort. Anarkister anser opposisjon som nødvendig for et levende demokrati, det sikrer utvikling og en må kunne se et problem fra flere sider for å finne den beste løsningen.
At anarkister ønsker direkte demokrati betyr ikke at de tror at flertallet alltid har rett. Grunnen til at de ønsker demokrati er at man aldri kan stole på at en liten gruppe vil sette folkets goder framfor sine egne. Og historien viser hva sunn fornuft tilsier; enhver med mye makt (statsledere, sjefer, ektemenn osv.) vil bruke denne makten til å berike seg sjøl på bekostning av de som blir styrt over.
Allmøtene må også samarbeide, og forholdet mellom allmøtene følger det samme mønsteret som forholdet mellom individene innenfor allmøtet: Slik som individer blir med i allmøter, blir allmøtene med i føderasjoner.
Det må sies at konsensus kan være å foretrekke framfor direkte demokrati, særlig i små forsamlinger. I praksis, siden anarkister ser på diskusjon som utviklende, har det vist seg at man veldig ofte når konsensus også når en ikke har dette som mål.
Farge (kortspill)
Farge er en av to egenskaper som bestemmer et spillkorts identitet i en tradisjonell europeisk kortstokk. Den andre egenskapen er valør.
De fire fargene i den franske kortstokk, som er den vanlige i Norge, er: spar (♠), hjerter ( ♥ ), ruter ( ♦ ) og kløver (♣). Dette er også fargenes rangordningen i bridge, spar høyest og kløver lavest. I de fleste kortspill har fargene lik verdi.
Tradisjonelle vestlige kortstokker
Selv om flere forskjellige kortstokker er kjent og har blitt brukt i Europa siden kortstokkens introduksjon rundt det 14. århundre, og flere forskjellige fortsatt brukes i diverse regioner for forskjellige spill, har nesten alle det fellestrekket at:
Forskjellene mellom europeiske kortstokker er for det meste antall kort i hver farge, for eksempel tretten kort i den vanlige kortstokken, fjorten kort i Tarotkort, åtte i enkelte spill i Tyskland og Østerrike og ti i Italia.
E18 Bjørvikaprosjektet
Vegprosjektet E18 Bjørvika skulle tilrettelegge for bydelsutvikling og miljøvennlig transport. Prosjektet var kostnadsberegnet til 5,9 milliarder kroner og ble finansiert gjennom statsbudsjettet, salg av frigjorte arealer, tilskudd fra Oslo kommune og bompenger. Til sammen skulle Bjørvikaprosjektet – med tunneler, kryss og bruer – skape åtte kilometer ny veg, 1 200 meter kollektivfelt og 4 500 meter gang- og sykkelveg. Prosjektet foregikk midt i Norges største trafikkåre. Dette gjorde at trafikken måtte legges om flere ganger i løpet av prosjektgjennomføringen.
Informasjonssenteret til E18 Bjørvikaprosjektet lå i prosjektkontorene på Paulsenkaia. Informasjonssenteret tok imot besøk fra alle ulike grupper av interessenter, fra skoleklasser til fagfolk og politiske beslutningstagere.
Fimbulisen
Fimbulisen er en stor isbrem ved kysten av Dronning Maud Land i Antarktis. Den er omtrent 41 000 km² i utstrekning og ligger på den østre delen Kronprinsesse Märtha Kyst fra 3° vest til 3° øst. Fimbulisen får næring fra isbreen Jutulstraumen, beliggende mellom Maudheimvidda og Fimbulheimen.
Isbremmen ble flyfotografert under den tyske antarktisekspedisjonen 1938–39 og kartlagt av norske kartografer basert på undersøkelser og flyfotografering fra Maudheimekspedisjonen 1949–1952 og Den norske antarktisekspedisjonen 1956–60.
Den norske forskningsstasjonen Norway Station ble oppført her i forbindelse med det internasjonale geofysiske året 1957/58. Stasjonen ble overtatt av Sør-Afrika i 1959 og omdøpt til SANAE (South African National Antarctic Expedition). Denne basen har blitt erstattet av nye baser to ganger, SANAE II og SANAE III. SANAE III ble stengt for vinterbemanning i 1994 fordi den over årene hadde blitt begravd under store mengder snø. Den nåværende sørafrikanske forskningsstasjonen, SANAE IV, ble flyttet ca. 200 km inn på kontinentet.
Chess Communication
Chess Communication AS var et norsk nett- og teleselskap grunnlagt i 1999, kjøpt opp av TeliaSonera i 2006 og fusjonert inn i moderselskapet i 2011. Telia Norge fortsatte å markedsføre lavpris merkevaren Chess i det norske privatmarkedet innen mobiltelefoni og mobilt bredbånd, frem til merket ble avviklet i løpet av juni 2018. Hovedkontoret deres lå i Møllendalsbakken i Bergen.
Historie
Chess ble grunnlagt i 1999 av tre tidligere tilsatt i Telenor, Nils Åge Molden, Linda Nilssen og Gunnar Brattli, som først kalte selskapet Infinitel. Molden gav seinere selskapet navnet Chess Communication, etter at en intern idédugnad ikke førte fram til noe.
Chess begynte med å tilby programmet ChessWeb, et Windows-basert verktøy til produksjon og publisering av hjemmesider til både private og bedrifter, utgitt 20. september 2000. Etter utgivinga gikk Chess inn for å utvide tilbudet til også å omfatte mobiltelefoni, og tidlig i 2001 forelå det ei prisliste for mobiltelefoni på hjemmesida deres. På dette tidspunktet var Itera største eier (40 prosent) – øvrige eiere var investeringsselskapet Zenta og ansatte i selskapet. I mars 2001 kjøpte A-pressen seg inn i selskapet, først med en andel på 18 prosent, mens Itera var på vei ut. Allerede i noen få måneder etter var A-pressen største eier.
Vinteren 2002 ville ikke investorene A-Pressen og Itera spytte mer penger inn i selskapet, og Chess ble solgt til Idar Vollvik (formelt Vollvik Gruppen) for fem millioner kroner. Under nytt eierskap opplevde Chess kraftig vekst, og antall mobilkunder økte med 300 prosent i 2003, fra 30 000 til 120 000.
I desember 2004 kjøpte Vollvik Gruppen Sense Communications ASA for over en halv milliard fra Reitangruppen. Et halvt år seinere, i juni 2005, hadde Chess og Sense til sammen 405 000 abonnenter, og 29. august ble det kjent at svensk-finske TeliaSonera hadde kjøpt 91,2 prosent av Vollvik Gruppen, og dermed Chess/Sense, for 1,6 milliarder kroner. Etter oppkjøpet ble alle Sense-kundene overført til Chess, men Chess og det TeliaSonera-eide Netcom (nå Telia Norge) fortsatte som atskilte merker. Derimot overførte Chess kundene sine fra Telenors nett til Netcoms nett, noe som ble antatt å koste Telenor et sted mellom 600 og 800 millioner kroner årlig i tapte trafikkinntekter.
Mark Dempsey
Mark Dempsey (født 14. januar 1964) er en britisk fotballtrener og tidligere fotballspiller. Dempsey er med i trenerteamet til Manchester United.
Guaratuba
Guaratuba er en kommune i delstaten Paraná i sørregionen av Brasil.
Mark Dempsey
Som spiller spilte han for Manchester United i sin ungdom. Han spilte en obligatorisk kamp mot Ipswich 7. desember 1985, der United vant 1-0. Han var etter det innom en rekke engelske lag; Swindon Town, Sheffield United, Chesterfield FC, Rotherham United og Macclesfield Town. Han var også talentutvikler i Manchester United i en kort periode. I 2009 ble han ansatt i Tromsø Idrettslag som spillerutvikler.
Chess Communication
Historie
Chess ble endelig fusjonert inn i TeliaSonera i 2011, og har som ett av de fire merkene deres blitt markedsført som den «kule og ungdommelige leverandøren». De øvrige tre er OneCall («det økonomiske alternativet»), Mycall («kontantalternativet for dem som ringer mye til utlandet») og Telia («premium brand», differensiert fra de andre tre). Høsten 2017 ble virksomheten i Bergen lagt ned, og videreført fra Oslo og Trondheim. Merkevaren vil bestå, og med samme ledelse som tidligere. Våren 2018 ble alle Chess-kunder flyttet over til morselskapet Telia, og beholder samme priser, abonnement og SIM-kort.
Mark Dempsey
Fra 2010- 2014 var han assistenttrener i Molde FK. Så ble det samme rolle i Cardiff City under manager Ole Gunnar Solskjær. Fra 2015 var han først assistenttrener og så hovedtrener i Fotballklubben Haugesund. I 2016 var han en periode i Djurgårdens IF Fotboll for så å vende tilbake til Molde som førstelagstrener. 1. desember 2017 ble han ansatt som ny trener i Idrettsklubben Start, men fikk sparken i mai 2018. Han var så trener for Kongsvinger fra juni til november 2018, før han i desember samme år returnerte til Manchester United for å bli med i Solskjærs trenerteam.
Chess Communication
Utmerkelser
Chess har vunnet flere priser for service og kundetilfredshet, blant dem best i mobilbransjen i Norsk Kundebarometer i 2015.
Rock Band
Rock Band er et musikk-basert spill i samme sjanger som Guitar Hero-spillene. I Rock Band kan spilleren(e) velge et instrument, gitar, bass, trommer eller vokal.
Spillet går ut på å treffe «noter» som ruller nedover skjermen.
Godzilla: Tokyo SOS
Godzilla: Tokyo SOS (ゴジラ×モスラ×メカゴジラ 東京SOS) er en japansk film fra 2003 regissert av Masaaki Tezuka. Dette er den tjuesjuende filmen om det klassiske filmmonsteret Godzilla.
Handling
I 2004 gjennomgår Kiryu reparasjoner og modifikasjoner etter slaget mot Godzilla ett år tidligere. Shobijin advarer imidlertid den japanske regjeringen om at Godzilla kommer til å returnere til Japan fordi de brukte den opprinnelige Godzilla sitt skjelett for å designe Kiryu. Han tror at hvis de returnerer skjelettet til sjøen, vil Mothra innta Kiryus plass og forsvare Japan. På grunn av at Mothras angrep Japan i 1961, nekter statsminister Hayato Igarashi, men går med på å avvikle Kiryu-prosjektet etter at den dreper Godzilla.
Godzilla og Mothra kjemper, men førstnevnte får overtaket. Kiryu blir også med på kampen, men Godzilla slår ut begge to. I mellomtiden klekkes tvillinger fra Mothra på Infant Island fra Mothras egg og forsøker å hjelpe moren sin. Forsker Yoshito Chujo forsøker å reparere Kiryu, og Kiryus pilot, Kyosuke Akiba får ordre om å ødelegge Godzilla før Kiryu-prosjektet blir skrotet for godt.
NM i fotball for kvinner 2008
Norgesmesterskapet i fotball for kvinner 2008 er en norsk fotballturnering. Det var det 31. offisielle norgesmesterskapet i fotball for kvinner. Røa Idrettslag ble norgesmestre etter å ha slått Team Strømmen i finalen, som ble spilt lørdag 8. november på Bislett stadion i Oslo.
Team Strømmen kom til finalen ved å slå Linderud-Grei, Orkla, Arna-Bjørnar og Asker.
Røa kom til finalen ved å slå Bækkelaget, Amazon Grimstad, Fløya og Kolbotn.
2. runde
Tirsdag 27. mai:
1= Onsdag 28. mai.
3. runde
Tirsdag 10. juni:
2= onsdag 11. juni
4= onsdag 27. august (Nær samtlige av Kolbotns spillere var satt ut i hele juni av virusinfeksjon)
4. runde/Kvartfinale
Tirsdag 9. september:
5= onsdag 10. september
6= onsdag 17. september - Røa var opptatt med Europacupspill
Semifinale
7 Kampen ble utsatt som resultat av at Røa måtte ta igjen kamper etter europacupspillet
Finale
Finalen ble spilt på lørdag 8. november foran 6749 tilskuere i en regntung dag.
Blåpetrell
Blåpetrell (Halobaena caerulea) er en monotypisk pelagisk overflatebeitende sjøfugl of eneste art i slekten Halobaena, som videre inngår i stormfuglfamilien (Procellariidae). Den utgjør sammen med artene i Pachyptila gruppen av hvalfugler (Pachyptilini).
Biologi
Blåpetrell eter mest små krepsdyr, spesielt krill (Euphausia), og amfipoder, men også noe småfisk, blekkspruter og insekter. Arten jakter føden mest i havoverflaten, men den gjør også noen korte og grunne (inntil cirka 6 meter dypt) dykk etter den. Ofte jager den også maten i flokk med andre arter.
Blåpetreller regnes som ganske lydløs fugl ute på havet, men i fuglekoloniene er den svært vokal om natten, unntatt i måneskinn. Den utstøter uavbrutt duelignende «kuk-kuk-kuk-coo-coo», mest fra bakken, men også i flukt, og med betydelig geografisk variasjon i timing og syntaks for hannene (men ikke hunnene). Tyngre hanner fører relativt hurtigere «samtaler», så rytmen er tilsynelatende korrelert til kroppsmassen.
Hekketiden begynner sent i august eller tidlig i september, da fuglene returnerer til koloniene. Lite er kjent fra denne perioden, men eggleggingen tar til sent i oktober og klekkingen skjer gjerne tidlig i desember. Kyllingene får flygedyktig fjærdrakt fra sent i januar til begynnelsen av februar, samtidig som foreldrene forlater koloniene. Flyging ut og inn av koloniene skjer om natten, for å unngå predatoriske angrep fra spesielt joer (Stercorarius), som kan ta 5–10 % av fuglene på enkelte øyer (som Mayes Island i Kerguelen). Fuglen hekker også på blant annet Macquarieøya, Sør-Georgia og Crozetøyene.
Inndeling
Inndelingen følger IOC World Bird List og er i henhold til Gill, Donsker & Rasmussen (2021). Norske navn på artene følger Norsk navnekomité for fugl (NNKF) og er i henhold til Syvertsen et al. (2008, 2017, 2020).
Hangran
Hangran er en gård på Byneset i Trondheim kommune. Gården ligger lengst vest på Byneset, ved fjorden, under den 272 m. høye Hangervåttån. Gården nevnes i Olav den helliges saga (kap. 38, af Öngrum). Navnet kommer fra norrønt hanga, «henge». I middelalderen lå det en kirke på Hangran, Hanger kirke. Kirken ble nedlagt i tiden før ca. 1430.
Bessarabia
Bessarabia tilhørte Romania mellom 1918 og 1939 og igjen 1941–1944.
Historie
Området har vært bebodd i tusentalls år. Det første riket som etablerte seg var det dakiske Burebistas kongedømme som fantes i Julius Cæsars livstid. Det ble beseiret av romerne i år 106, men var aldri en lydstat, til forskjell fra omgivelsene. På denne tid ble området romanisert, og dakerne tok latin som språk og kultur. Fra 200-tallet til 1300-tallet området invadert av flere stammer og folk.
Fra 1300-tallet tilhørte søndre Bessarabia Valakia. Senere overtok Moldavia hele området. Fra 1484 begynte Det osmanske rike gradvis å annektere regionen. Ifølge fredsavtalen undertegnet i București, som endte krigen mellom Russland og Det osmanske rike (1806-1812), ble Bessarabia innlemmet i det russiske rike og forble der til 1856 som guvernementet Bessarabia. Før dette var Moldavia delt i Țara de Sus (øvre landet) og Țara de Jos (nedre landet), og det var kun den sørligste delen av nedre landet (det som i dag er Budzjak) som het «Bessarabia». Russland ga deretter navnet «Bessarabia» til hele regionen som de overtok. Fra 1856, etter Krimkrigen, inngikk de tre sørligste fylkene av Bessarabia (Ismail, Cahul og Bolgrad) i fyrstedømmet Moldova, var del av Romania fra 1862, men ble gjenerobret av Russland og tilkjent dette riket ved Berlin-kongressen i 1878.
Da tsaren annekterte i 1812 Bessarabia lot han jøder bosette seg der. I perioden 1812–1860 ble det ført en streng assimilasjonspolitikk i Bessarabia. Folketellingen fra 1816 viser at andelen rumensktalende innbyggere på den tiden var 92,5% prosent. Drøyt 80 år senere hadde denne andelen sunket til 56 prosent, mens andelen russere, ukrainere og andre folkeslag var steget, noe som også delvis kan forklares ved at rumensktalende innbyggere ble oppmuntret til å flytte til andre provinser.
29. april 1818 ble «Reglementet angående organiseringen av regionen Bessarabia» vedtatt, som ga den en begrenset og provisorik autonomi. Chișinău ble hovedstaden og regionen ble inndelt i seks provinser: Hotin, Iași, Orhei, Bender, Akkerman og Ismail. Følgende sosiale kategorier ble godkjent: prestestanden, adelen, småbojarene, skatteoppkreverne, husmenn, handelsmenn og småborgerskapet, bøndene og landbrukskolonistene, sigøynerne og jødene. Den tidligere priviligerte bojarklassen ble avskaffet, men de som hadde tilhørt den fikk samme rettigheter som adelen i de andre russiske guvernementene og ble integrert i den. Tsaren innførte tiltak for at utenlandske penger, og særlig de tyrkiske, skulle bli erstattet med den russiske assignaten.
Området ble knyttet til Romania i 1918 etter en avstemning i det bessarabiske parlament, der 86 representanter stemte for tilslutning, med tre mot og 36 blanke stemmer.
Sovjetledelsen godtok aldri denne union med Romania og krevde en ordentlig folkeavstemning - som de facto var funnet sted. Den manglende folkeavstemningen var derimot ikke den fremste grunnen til misnøye for Sovjets statsapparat; det dreide seg om tap av territorium. Konflikten om Bessarabia var et hinder for etablering av fredelig relasjon mellom Sovjetunionen etter revolusjonen og Romania.
Ved midten av 1930-årene hadde 12 prosent av Bessarabias befolkning flyktet til Sovjetunionen og andre land. Med støtte i oppgjøret mellom Sovjetunionen og Tyskland i Molotov–Ribbentrop-pakten ble Romanias regjering i 1940 tvunget til å gå med på at Bessarabia ble tilsluttet Sovjetunionen. I tillegg okkuperte Sovjetunionen det nordlige Bukovina. Da den rumenske hæren trakk seg ut av Bessarabia og Bukovina i 1940 massakrerte de flere hundre jøder i Dorohoi og andre steder. Stalin flyttet store styrker til delelinjen mot Romania, mens Hitler garanterte for Romanias sikkerhet og sendte soldater dit. Allerede i juli 1941, da Tyskland innledet Operasjon Barbarossa, ble området erobret av Det tredje rike og dets rumenske allierte. Bukovina og Bessarabia ble overlatt til Romania, som deporterte jødene derifra til den ukrainske provinsen Transnistria. Rumenske og tyske styrker okkuperte Bukovina, Bessarabia og Transnistria, inkludert Odessa. I Bessarabia var over 7 % av befolkningen jøder, mens majoritetsbefolkningen var overveiende rumensk. Jødene i Bessarabia ble utsatt for mer diskriminering enn jøder i andre deler av Romania, for eksempel når det gjaldt yrkesvalg og utdanning. Antisemittisme var utbredt. Befolkningen i Transnistria var hovedsakelig etnisk ukrainsk, i tillegg en del jøder, russere og rumenere. I Bessarabia og nordre Bukovina ble 150,000 massakrert i juli og august 1941, samtidig ble eiendommer plyndret. De overlevende ble deportert til Transnistria i september og oktober. De deporterte måtte til dels gå til fots i flere uker. Underveis ble mange plaget og banket opp av lokalbefolkning som sto oppstilt langs veien. I Transnistria var det vanligere at lokalbefolkningen hjalp kolonnen av deporterte med mat. Rumenske styrker oppfordret innbyggerne i Bessarabia, Bukovina og Transnistria til å angripe jødene. Befolkningen i Bessarabia var særlig ivrig i å banke opp, rane og drepe jødene, sammenlignet med befolkningen i Transnistria som begikk få overgrep. Innbyggerne i området medvirket eller var vitne til det som foregikk. Noen tusen overlevende fra Bessarabia og Bukovina ble ikke deportert til Transnistria for å unngå mangel på håndverkere.
I 1944 måtte Hitlers og Antonescus styrker trekke seg tilbake for Den røde armé.
I Sovjetårene 1940–1951 ble et stort antall moldaviske familier deportert fra Bessarabia på Stalins ordre; disse familiene var nesten utelukkende rumenskspråklige.
Marion County (Vest-Virginia)
Marion County er et fylke i den amerikanske delstaten Vest-Virginia. Det ligger nord i staten og grenser mot Monongalia County i nord, Taylor County i sørøst, Harrison County i sør og mot Wetzel County i vest.
Marion Countys totale areal er 807 km² hvorav 5 km² er vann. I 2000 hadde fylket 56,509 innbyggere og administrasjonssenteret ligger i byen Fairmont.
Fylket ble grunnlagt i 1842 av land fra fylkene Monongalia og Harrison County. Det er oppkalt etter general Francis Marion som deltok i den amerikanske uavhengighetskrigen.
Spania under Sommer-OL 1956
Spania under Sommer-OL 1956. Seks sportsutøvere fra Spania deltok i en sport, hestesport i Stockholm under Sommer-OL 1956. De boikottet lekene i Melbourne fem måneder senere, på grunn av Sovjetunionens invadering av Ungarn. Spania vant ikke noen medaljer.
François Braud
François Braud (født 27. juli 1986 i Pontarlier) er en fransk kombinertløper. Braud var med på Frankrikes lag som ble verdensmester i lagkonkurranse, normalbakke i Ski-VM 2013 i Val di Fiemme.
Han debuterte i verdenscupen i kombinert 25. november 2005, og hans beste individuelle verdenscup-plassering er en 6.-plass fra 2009.
Braud representerte Frankrike i Vinter-OL i 2006, i 2010 og i 2014.
I Ski-VM 2017 i Lahtis tok han bronse i stor bakke/10 kilometer.
OL-resultater
Torino 2006
Vancouver 2010
Forordningen av 7. februar 1749
'''Forordningen av 7. februar 1749''' var en forordning som ytterligere skjerpet straffen for grove mord som var angitt under Forordningen av 16. oktober 1697.
Forordningen lød slik:
Fylkesvei 1700
Fylkesvei 1700 går mellom Korslund og Hol i Ringsaker kommune.
Før Mjøsbrua ble åpnet 1985 var det fergeforbindelse mellom Smedstua og Gjøvik.
Frem til 2019 hadde veien betegnelsen fylkesvei 34 (Hedmark).
Genesaretsjøen
Genesaretsjøen (også kjent som Kinneret, Galileasjøen eller Tiberiassjøen) er Israels største ferskvannsinnsjø. Den er rundt 53 km i omkrets, 21 km lang, og 13 km bred. Den har et totalt areal på 170 km², og en maksimal dybde på 43 m. Det faktum at den ligger 209 meter under havet gjør den til den lavestliggende ferskvannsinnsjøen i verden, og den neste laveste innsjø i verden, etter Dødehavet – som er en saltvannsinnsjø.
Genesaretsjøen får tilsig av vann fra underjordiske kilder, men hovedkilden er Jordanelven, som strømmer gjennom innsjøen fra nord til sør. Innsjøen ligger dypt inne i den nordlige delen av den østafrikanske riftdalen – forsenkningen som ble dannet under adskillelsen av den afrikanske- og den arabiske kontinentalplaten. På grunn av dette er området utsatt for jordskjelv, og tidligere også vulkansk aktivitet. Dette viser seg gjennom de rikelige forekomstene av basalt og andre vulkanske bergarter, som er en del av det geologiske landskapet i området.
På grunn av sin lave høyde i riftdalen, og det faktum at den er omkranset av en del høydedrag, har innsjøen en tendens til å bli rammet av plutselige og voldsomme stormer; herav historien fra Det nye testamentet om da Jesus Kristus stilnet stormen. Faktisk så er et av hovedtrekkene med innsjøen dens alltid skiftende preg. Den er ennå kjent, slik som i nytestamentlig tid, for sin rike fiskebestand. I dagens restauranter er «St. Petersfisk» (Tilapia) svært populært.
Oldtiden
Genesaretsjøen ligger på den gamle handelsruten, Via Maris, som knyttet Egypt sammen med de nordre rikene. Grekerne, hasmoneanerne og romerne grunnla blomstrende byer og bosetninger her, slik som: Gadara, Hippos, Tiberias og andre. Historikeren Flavius Josephus, fra det første århundret, var så imponert over området at han skrev: «Dette stedet kan kalles naturens aspirasjon». Han skrev også om en blomstrende fiskeindustri, med 230 båter som regelmessig drev fiske på innsjøen.
Mye av Jesu forkynnelse skjedde på bredden av Genesaretsjøen. I de dager var det en sammenhengende randbebyggelse med bosetninger og landsbyer rundt innsjøen, og mye handel og båttrafikk.
I 135 ble det andre jødiske opprøret mot romerne slått ned. Romerne svarte på opprøret med å bannlyse alle jøder fra Jerusalem. Tyngdepunktet for jødisk kultur og lære forskjøv seg da til området rundt Genesaretsjøen, spesielt til byen Tiberias. Det var trolig i dette området den såkalte «Jerusalemske talmud» ble sammenstilt.
I tidsepoken for Det bysantinske riket, gjorde innsjøens sterke betydning i Jesu liv det til et valfartssted for kristne pilegrimer. Dette førte til framveksten av en fullt utviklet turistindustri, med pakketurer og en overflod av herberger.
Middelalderen
Innsjøen fikk mindre betydning da Det bysantinske riket mistet kontrollen over området. Området kom da under omajadisk kontroll, og etterfølgende islamske riker. Bortsett fra Tiberias, ble de største byene rundt innsjøen gradvis fraflyttet. I 1187, slo Saladin korsfarerhæren i slaget ved Hattin. Dette var i stor grad fordi han var i stand til å avskjære korsfarerne fra det verdifulle ferskvannet i Genesaretsjøen.
Moderne tid
I 1909 bygget jødiske pionerer sin første kollektivistiske landsby (kibbutz). Den ble kalt Kvutzat Kinneret og hadde som formål å lære opp jødiske immigranter i landbruk og forpaktning. Senere opprettet pionerer fra Kinneret kibbutzen Degania. Kinneret var opphavsstedet for kibbutzkulturen under tidlig sionisme, og var også fødestedet til Naomi Shemer og gravstedet til Rachel – to av Israels mest fremtredende diktere.
I 1923 fastsatte en avtale mellom Storbritannia og Frankrike grensen mellom Palestinamandatet og Syriamandatet. Britene ga fra seg den sørlige delen av Golanhøydene til franskmennene i bytte for den nordlige delen av Jordandalen. Grensene ble trukket på nytt slik at begge sidene av Jordanelven, og hele Genesaretsjøen, inkludert et 10 meter bredt skille langs den nordøstre delen av innsjøen, tilfalt Palestinamandatet. I 1947 fastslo FNs delingsplan for Palestina at dette området skulle være en del av den jødiske staten.
Under den israelsk-arabiske krigen i 1948 okkuperte Israel den sørvestlige bredden. Dette kartet viser grensene og den demilitariserte sonen da våpenstillstanden ble satt i kraft i 1949. I 1967, under seksdagerskrigen, kom hele Genesaretsjøen og Golanhøydene under israelsk herredømme. Syria krever fremdeles å få tilbakelevert den nordøstlige bredden av innsjøen, og hevder at det er en del av Golanhøydene, som har vært okkupert av Israel siden 1967.
Israels nasjonale vannleverandør, Mekorot, ferdigstilte i 1964 et prosjekt som hadde som formål å forsyne de sørlige delene av landet med vann. Prosjektet består av kanaler, tunneler, lagringområder og pumpestasjoner. Det transporterer vann fra innsjøen til befolkningssentrene i de midtre og sørlige deler av Israel, og er den største drikkevannskilden i landet. Israel forsyner også Vestbredden og Jordan med vann. Økende etterspørsel etter vann og tørre vintre, har resultert i en høy belastning på innsjøen og en synkende vannstand, iblant til farlig lavt nivå.
I dag er turismen igjen innsjøens viktigste økonomiske virksomhet. Hele området rundt innsjøen er et populært feriested. De mange historiske og åndelige stedene rundt innsjøen, spesielt i innsjøens hovedby, blir hvert år besøkt av millioner av lokale og utenlandske turister. Andre økonomiske virksomheter er blant annet fisking og jordbruk, spesielt bananplantasjer i de fruktbare områdene som omkranser innsjøen.
En av de viktigste severdighetene er stedet hvor Genesaretsjøen strømmer inn i Jordanelven. Tusenvis av pilegrimer fra hele verden kommer for å bli døpt der hvert år.
Petter Dyrkorn
Petter Dyrkorn (født 6. januar 1921, død 5. januar 2006) var en norsk bibliotekar og lokal tusenkunstner.
Petter Dyrkorn var født på Dyrkorn i Stordal kommune i Møre og Romsdal, men bodde på Fjørtofta i Haram kommune. Han arbeidet som bygningsmaler, fisker og bibliotekar. På fritiden var han arkeolog, geolog, botaniker og rosemaler.
Det var Petter Dyrkorn som i 1972 oppdaget den 8000 år gamle steinalderboplassen i Dysvika på Fjørtofta. Han deltok i en rekke arkeologiske utgravinger som Arkeologisk institutt ved Universitetet i Bergen gjennomførte på ulike lokaliteter på Sunnmøre.
I et lite, privat museum i gamle Otterlei skule på Fjørtofta finnes noe av det han samlet av materiale om forhistoria på øyene på nordre Sunnmøre. I perioden 1969–1974 deltok Dyrkorn som feltassistent i Hardangerviddeprosjektet for tverrvitenskapelig kulturforskning som arbeidet med å kartlegge kulturminner på Hardangervidda.
I 1986 fikk Petter Dyrkorn Brattvåg Rotary sin kulturpris og i 1989 Møre og Romsdal fylkes kulturpris. I 1990 fikk han Haram kommunes kulturpris.
Tvillinghjul
Tvillinghjul er to hjul som er montert tett sammen på samme aksling. Avstanden mellom senter av de to hjulenes berøringsflater med bakken skal være maksimalt 460 mm for at de skal kalles tvillinghjul, i henhold til EUs bestemmelser. Felgenes design forhindrer at det blir kontakt mellom de to dekkene under belastning. Lastebiler og busser har ofte tvillinghjul på én eller flere bakaksler. Tilhengere på lastebiler har også ofte tvillinghjul. Traktorer og andre landbruksmaskiner kan ha tvillinghul. Racerbiler med tvillinghjul forekom på 1930-tallet.
Fordeler med tvillinghjul
Med tvillinghjul fordeles kjøretøyets vekt over et større areal. Ved kjøring på vei vil dette forbedre kjøretøyets lasteevne, fordi ett enkelt hjul har fysiske begrensninger når det gjelder styrke, fleksibilitet og friksjon. Med tvillinghjul forbedres også framkommeligheten på glatte vinterveier. På traktorer og andre terrengående maskiner er formålet å fordele kjøretøyets masse over en større flate for at unngå jordpakking og at kjøretøyet synker ned under løse eller våte forhold. Med tvillinghjul kan man også lettere unngå å sette spor, det kan være spesielt ønskelig ved f.eks. gressklipping på idrettsanlegg, golfbaner og i parker. Traktorer og andre landbruksmaskiner kan til og med ha trillinghjul (tre dekk på hver side av hver aksling).
Bankplassen (Oslo)
Bankplassen (1A–3, 2–4) er en plass i kvadraturen i Oslo som avgrenses av Kongens gate, Myntgata og Kirkegata. Før 1953 var også Agnes Thorsens plass del av Bankplassen.
Plassen har sitt navn etter bygningen for Christianiaavdelingen til Norges Bank, Bankplassen 3, oppført 1828 etter tegninger av arkitekt Christian H. Grosch. Den brukes nå av Nasjonalmuseet Arkitektur og fikk i 2008 et tilbygg tegnet av arkitekt Sverre Fehn.
Tvillinghjul
På racerbiler
Tvillinghjul ble brukt i motorsport i 1930-årene for å absorbere de økte sidekreftene. Eugen Bjørnstad var den første som kjørte med tvillinghjul i bilrace da han deltok med sin Alfa Romeo i Italias Grand Prix i 1937. Også Auto Union og ERA prøvde tvillinghjul. I 1970-årene eksperimenterte Ferrari med tvillinghjul på sin 312T6.
Bankplassen (Oslo)
Da Norges Banks hovedsete ble flyttet fra Trondheim til Kristiania, oppførte banken sitt nybygg på Bankplassen 4 etter tegninger av arkitekt Ingvar Hjorth, fullført i 1906. Fra 1986 holder Norges Bank til i nybygg på et helt tilstøtende kvartal med adresse Bankplassen 2, tegnet av arkitektene Kjell Lund og Nils Slaatto. Flere eldre bygårder ble integrert i nybygget. I Norges Banks gamle lokaler holdt Museet for samtidskunst til fram til september 2017. Pr medio 2018 står bygget fortsatt tomt i påvente av nye leietagere. Andre kjente «institusjoner» på Bankplassen er Engebret Café med adresse Bankplassen 1.
Til Norges Banks 200-årsjubileum i 2016 ble plassen renovert (landskapsarkitekter: Dronninga landskap), med nye lysmaster som bruker de historiske armaturene, beskjæring av de 12 sølvlønnene som ble plantet i 1986, seks nye sommersyriner på solsiden av plassen, plassgulvet ble reparert, og bassenget fikk en utforming som tillater bruk som scene om vinteren. Renoveringen fikk Norsk Lyspris for 2016.
Bankplassen 3 har vært Riksarkivets lesesal, med følgende beskjed ved inngangen: «Tændte piper og cigarer maa ikke bringes med ind i Riksarkivets bygning.»
Tavastehus økonomiske region
Tavastehus økonomiske region (svensk: Tavastehus ekonomiska region, finsk: Hämeenlinnan seutukunta) er en økonomisk region i landskapet Egentliga Tavastland i Finland. Regionens areal er 3,045 km², og i 2011 var folketallet 93,912. Tavastehus økonomiske region består av følgende kommuner:
Byens lys
Byens lys (originaltittel: City Lights) er en amerikansk stum romantisk dramakomedie fra 1931, regissert av Charlie Chaplin, som også skrev manus og produserte filmen. Den ble distribuert av United Artists. I hovedrollene spiller Charlie Chaplin, Virginia Cherrill, Florence Lee og Harry Myers. Filmen handler om at Chaplins rollefigur forelsker seg i en blind pike og prøver å hjelpe henne.
Handling
En fattig landstryker (Charlie Chaplin) forelsker seg i en blind blomsterpike (Virginia Cherrill). Like etter at han har kjøpt en blomst av henne setter en rik mann seg i en bil og blir kjørt avsted. Den blinde piken antar at dette er landstrykeren. Han lister seg bort derfra, slik at hun ikke skal innse at hun tok feil. Samme kveld redder landstrykeren en beruset millionær (Harry Myers) som planla å begå selvmord ved å kaste seg i vannet. Millionæren tar landstrykeren med seg hjem til herskapshuset sitt, gir ham nye klær og tar ham deretter med ut på byen.